钦定古今图书集成/明伦汇编/氏族典/第520卷 > 《凌迪知万姓统谱》 > 薛宣
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛宣

按《汉书薛宣传》：“宣字赣君，东海郯人。少为廷尉书佐、
都船狱吏，后以大司农斗食属察廉，补不其丞。琅邪
太守赵贡行县，见宣，甚说其能，还至府，令与妻子相
见，戒曰：‘赣君至丞相，我两子亦中丞相史。察宣廉，迁
乐浪都尉丞，幽州刺史。举茂材，为宛句令。大将军王
凤荐为长安令，以明习文法，诏补御史中丞，数言政’”
事便宜。出为临淮太守，徙陈留太守，吏民敬其威信。
入守左冯翊，称职。所居有条教可纪，多仁恕爱利。迁
少府，代于永为御史大夫。数月，代张禹为丞相，封高
阳侯。卭成太后崩，吏赋敛以趣办，上闻之，策免宣。初，
宣为相，翟方进为司直，宣知其有宰相器，厚善之。方
进竟代相，荐宣，复爵高阳侯，加宠特进、给事中，视尚
书事。坐子况事，免为庶人。